ddrg/super_eurlex huggingface dataset:
Oficiālais Vēstnesis L 311 , 06/11/1986 Lpp. 0016 - 0016

Speciālizdevums somu valodā: Nodaļa 3 Sējums 22 Lpp. 0039

Speciālizdevums zviedru valodā: Nodaļa 3 Sējums 22 Lpp. 0039



Komisijas Regula (EEK) Nr. 3393/86 (1986. gada 5. novembris), ar kuru groza Regulu (EEK) Nr. 2730/81, ar ko izveido to dienestu sarakstu, kuri importētājās ārpuskopienas valstīs ir tiesīgi izsludināt uzaicinājumus uz konkursu piena un piena produktu nozarē EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1335/86 [2], un jo īpaši tās 13. panta 3. punktu un 17. panta 4. punktu, tā kā ar Komisijas Regulu (EEK) Nr. 2730/81 [3], kurā jaunākie grozījumi izdarīti ar Regulu (EEK) Nr. 2877/85 [4], izveidoja to dienestu sarakstu, kuri importētājās ārpuskopienas valstīs ir tiesīgi izsludināt uzaicinājumus uz konkursu piena un piena produktu nozarē; tā kā, ņemot vērā jaunāko informāciju, kas Komisijai pieejama par tirdzniecības praksi, kuru ievēro attiecīgās importētājas valstis, un to, ka attiecīgie dienesti ir oficiālas iestādes, šī regula ir jāgroza; tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2730/81 pielikumā izsludinātāju dienestu sarakstu attiecībā uz Jordāniju un Tunisiju groza šādi: "Importētāja valsts | Izsludinātājs dienests | Jordānija | Civil Service Consumer Corporation Ein Ghazal – Amman PO box 9706 Amman Jordan Armed Forces-HQ Abdali – Amman PO box 79 Amman Jordan Dairy Company Rusa' yfi – Zarqa PO box 45 Rusa' yfi PO box 6474 Amman Ministry of Supply Amman – Shmeisani PO box 830 Amman Military Consumer Corporation Amman-Jebel Al Weibdeh PO box 9030 Amman | Tunisija | Centrale Laitière Tunisie lait SA 4040 Sidi Bou Ali Office des Terres Domaniales Direction de la Production Animale 43, rue d'Iran Tunis Société tunisienne de l'industrie laitière 24, avenue de France Tunis" | 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1986. gada 5. novembrī Komisijas vārdā — priekšsēdētāja vietnieks Frans Andriessen [1] OV L 148, 28.6.1968., 13. lpp. [2] OV L 119, 8.5.1986., 19. lpp. [3] OV L 272, 26.9.1981., 25. lpp. [4] OV L 277, 17.10.1985., 12. lpp. --------------------------------------------------
Oficiālais Vēstnesis L 045 , 22/02/1986 Lpp. 0025 - 0025



Komisijas Regula (EEK) Nr. 401/86 (1986. gada 21. februāris), ar ko nosaka sīki izstrādātus noteikumus eksporta kompensāciju piešķiršanai dažiem lauksaimniecības produktiem, ko eksportē tādu preču veidā, uz kurām neattiecas Līguma II pielikums EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1975. gada 29. oktobra Regulu (EEK) Nr. 2727/75 par labības tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1018/84 [2], un jo īpaši tās 12. panta 2. punktu, tā kā Padomes 1980. gada 11. novembra Regula (EEK) Nr. 3035/80, ar ko nosaka vispārējus noteikumus eksporta kompensāciju piešķiršanai dažiem lauksaimniecības produktiem, ko eksportē tādu preču veidā, uz kurām neattiecas Līguma II pielikums, un kritērijus šādu kompensāciju apmēra noteikšanai [3], kurā jaunākie grozījumi izdarīti ar Regulu (EEK) Nr. 1982/85 [4], paredz, ka kompensācijas likmi par precēm, kas ietilpst kopīgā muitas tarifa pozīcijā Nr. 19.03, var diferencēt atbilstīgi galamērķim; tā kā laikā no 1985. gada 19. jūlija līdz 1. novembrim uz attiecīgajām precēm, eksportējot uz Amerikas Savienotajām Valstīm vai Kanādu, attiecās citāda kompensācijas likme, nekā eksportējot uz citām ārpuskopienas valstīm; tā kā šos pasākumus attiecināja uz Kanādu, ņemot vērā tās īpašās tirdzniecības attiecības ar Amerikas Savienotajām Valstīm; tā kā 1985. gada 1. novembrī importa noteikumus Amerikas Savienotajās Valstīs grozīja tādā mērā, ka tas attaisno godīgas konkurences atjaunošanu eksportētājiem šo divu ārpuskopienas valstu tirgos, ja eksportētās preces ieved patēriņam pēc 1985. gada 1. novembra; tā kā šajā regulā paredzētie pasākumi ir saskaņā ar Labības pārvaldības komitejas atzinumu, IR PIEŅĒMUSI ŠO REGULU. 1. pants 1. Preces, kas ietilpst kopīgā muitas tarifu pozīcijā Nr. 19.03 un ievestas patēriņam Amerikas Savienotajās Valstīs vai Kanādā pēc 1985. gada 1. novembra, un par ko kompensācijas bija noteiktas iepriekš laikā no 1985. gada 19. jūlija līdz 31. oktobrim, var pretendēt uz tādu kompensāciju likmi, kādu piemēroja citām ārpuskopienas valstīm dienā, kad tika iesniegts pieteikums iepriekš noteiktas kompensācijas sertifikātam. 2. Preces, kas ietilpst kopīgā muitas tarifu pozīcijā Nr. 19.03 un tika ievestas patēriņam Amerikas Savienotajās Valstīs vai Kanādā pēc 1985. gada 1. novembra, un par ko kompensācijas nebija noteiktas iepriekš, var pretendēt uz tādu kompensāciju likmi, kādu piemēroja citām ārpuskopienas valstīm preču eksporta dienā. 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Regulu piemēro no 1985. gada 1. novembra. Šī regula uzliek saistības kopumā un ir tieši piemērojama visās dalībvalstīs. Briselē, 1986. gada 21. februārī Komisijas vārdā — priekšsēdētāja vietnieks Cockfield [1] OV L 281, 1.11.1975., 1. lpp. [2] OV L 107, 19.4.1984., 1. lpp. [3] OV L 323, 29.11.1980., 27. lpp. [4] OV L 186, 19.7.1985., 8. lpp. --------------------------------------------------
Oficiālais Vēstnesis L 388 , 31/12/1987 Lpp. 0001 - 0012



Padomes Regula (EEK) Nr. 4143/87 (1987. gada 14. decembris) par Nolīguma noslēgšanu starp Eiropas Ekonomikas kopienu un Mauritānijas Islāma Republiku par zveju pie Mauritānijas krastiem un par noteikumu pieņemšanu tās piemērošanai EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 43. pantu, ņemot vērā Spānijas un Portugāles Pievienošanās aktu, un jo īpaši tā 155. panta 2. punkta b) apakšpunktu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā Kopiena un Mauritānija ir apspriedušas nolīgumu par zveju pie Mauritānijas krastiem, ko parafēja 1987. gada 14. maijā un ar ko garantē zvejas iespējas zvejniekiem no paplašinātās Kopienas ūdeņos, uz kuriem attiecas Mauritānijas suverenitāte vai jurisdikcija; tā kā saskaņā ar Pievienošanās akta 155. panta 2. punkta b) apakšpunktu Padomei ir jānosaka atbilstošās procedūras, lai, pieņemot lēmumus, katrā atsevišķā gadījumā ņemtu vērā visas Kanāriju salu intereses vai daļu no tām, īpaši, lai noslēgtu zvejas nolīgumus ar trešām valstīm; tā kā minētās procedūras jānosaka šajā konkrētajā gadījumā; tā kā minētā nolīguma apstiprināšana ir Kopienas interesēs, IR PIEŅĒMUSI ŠO REGULU. 1. pants Ar šo Kopienas vārdā apstiprina zvejas nolīgumu starp Eiropas Ekonomikas kopienu un Mauritānijas Islāma Republiku par zveju pie Mauritānijas krastiem. Nolīguma teksts ir pievienots šai regulai. 2. pants Lai ņemtu vērā Kanāriju salu intereses, nolīgumu un tiktāl, ciktāl tas vajadzīgs tā ieviešanai, kopējās zivsaimniecības politikas noteikumus par zvejas resursu saglabāšanu un apsaimniekošanu attiecina arī uz kuģiem, kas brauc ar Spānijas karogu un kas ir pastāvīgi reģistrēti vietējā līmeņa kompetentās iestādes reģistros (registros de base) Kanāriju salās, ievērojot noteikumus, kuri paredzēti Padomes 1986. gada 24. februāra Regulā (EEK) Nr. 570/86 par "noteiktas izcelsmes izstrādājumu" jēdziena definīciju un administratīvās sadarbības metodēm tirdzniecībā starp Kopienas muitas teritoriju, Seūtu un Meliļu, un Kanāriju salām [3]. 3. pants Ar šo Padomes priekšsēdētājs ir pilnvarots izraudzīties personu, kas ir pilnvarota parakstīt nolīgumu, lai tas kļūtu saistošs Kopienai. 4. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1987. gada 14. decembrī Padomes vārdā — priekšsēdētājs Lars P. Gammelgaard [1] OV C 269, 8.10.1987., 7. lpp. [2] OV C 305, 16.11.1987. [3] OV L 56, 1.3.1986., 1. lpp. --------------------------------------------------
Oficiālais Vēstnesis L 271 , 01/10/1988 Lpp. 0093 - 0093

Speciālizdevums somu valodā: Nodaļa 3 Sējums 27 Lpp. 0162

Speciālizdevums zviedru valodā: Nodaļa 3 Sējums 27 Lpp. 0162



Komisijas Regula (EEK) Nr. 3036/88 (1988. gada 30. septembris), ar kuru groza Regulu (EEK) Nr. 3143/85 par tāda intervences sviesta pārdošanu par pazeminātām cenām, kas iebiezināta sviesta veidā paredzēts tiešam patēriņam EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu [1] tirgus kopīgo organizāciju, kurā jaunākie grozījumi izdarīti ar Regulu (EEK) Nr. 1109/88 [2], un jo īpaši tās 6. panta 7. punktu, tā kā ar Komisijas Regulu (EEK) Nr. 3143/85 [3], kurā jaunākie grozījumi izdarīti ar Regulu (EEK) Nr. 2097/88 [4] ievieš shēmu intervences sviesta, kas iebiezināta sviesta veidā paredzēts tiešam patēriņam, pārdošanai par pazeminātām cenām; tā kā, ņemot vērā tirgus situāciju un valsts sviesta krājumu samazinājumu, būtu jāpielāgo samazinājums cenām, par kurām intervences aģentūras pārdod sviestu pēc minētās shēmas; tā kā Regulas (EEK) Nr. 2143/85 13. pantā ir noteikts, ka izdevumus šīs shēmas īstenošanai sedz saskaņā ar 4. panta 1. punkta otro, trešo un ceturto daļu Padomes Regulā (EEK) Nr. 1883/78 [5], kurā jaunākie grozījumi izdarīti ar Regulu (EEK) Nr. 2050/88 [6]; tā kā šīs shēmas finansēšanai no 1988. gada 1. oktobra būtu jāpieņem noteikumi saskaņā ar standarta finansēšanas noteikumiem; tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Regulu (EEK) Nr. 3143/85 groza šādi. 1. Regulas 2. panta 1. punktā summu "ECU 265" aizstāj ar "ECU 240" un summu "ECU 263" aizstāj ar "ECU 238" 2. Regulas 13. panta otro daļu aizstāj ar šādu daļu: "Neatkarīgi no Komisijas Regulas (EEK) Nr. 2776/88 [1] OV L 249, 8.9.1988., 9. lpp. 6. panta 2. punkta otrās daļas, zaudējumi, kuri rodas sakarā ar izņemto sviestu, piemērojot 2. panta 4. punkta pēdējo daļu, 1988. gada septembrī ieturēti no deklarējamiem izdevumiem 100 % apmērā, saskaņā ar Regulas (EEK) Nr. 3184/83 II pielikumu" 2. pants Šī regula stājas spēkā tās publicēšanas dienā Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1988. gada 30. septembrī Komisijas vārdā — priekšsēdētāja vietnieks Frans Andriessen [1] OV L 148, 28.6.1968., 13. lpp. [2] OV L 110, 29.4.1988., 27. lpp. [3] OV L 298, 12.11.1985., 9. lpp. [4] OV L 184, 15.7.1988., 19. lpp. [5] OV L 216, 5.8.1978., 1. lpp. [6] OV L 185, 15.7.1988., 6. lpp. --------------------------------------------------
Official Journal L 351 , 21/12/1988 P. 0021 - 0022

Finnish special edition: Chapter 2 Volume 6 P. 0254

Swedish special edition: Chapter 2 Volume 6 P. 0254



Komisijas Regula (EEK) Nr. 3974/88 (1988. gada 20. decembris) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes Regulu (EEK) Nr. 2658/87 par tarifu un statistikas nomenklatūru un kopīgo muitas tarifu1, kurā jaunākie grozījumi izdarīti ar Regulu (EEK) Nr. 3174/882, jo īpaši tās 9. pantu, tā kā, lai nodrošinātu minētajai regulai pievienotās kombinētās nomenklatūras vienotu piemērošanu, ir jāpieņem pasākumi attiecībā uz šīs regulas pielikumā minēto preču klasifikāciju; tā kā Regulā (EEK) Nr. 2658/87 ir izklāstīti kombinētās nomenklatūras interpretācijas vispārīgie noteikumi un tie attiecas arī uz jebkuru citu nomenklatūru, kas pilnīgi vai daļēji izstrādāta, balstoties uz to, vai kas papildina jebkuru tās sīkāku dalījumu, un ir izveidota ar īpašiem Kopienas noteikumiem, lai piemērotu ar preču tirdzniecību saistītus tarifus vai citus pasākumus; tā kā saskaņā ar minētajiem vispārīgajiem noteikumiem šai regulai pievienotās tabulas 1. ailē minētās preces jāklasificē atbilstīgi 2. ailē norādītajiem attiecīgajiem KN kodiem 3. ailē minēto iemeslu dēļ; tā kā Nomenklatūras komiteja tās priekšsēdētāja noteiktajā termiņā nav sniegusi atzinumu, IR PIEŅĒMUSI ŠO REGULU. 1. pants Pievienotās tabulas 1. ailē aprakstītās preces turpmāk klasificējamas kombinētajā nomenklatūrā atbilstīgi KN kodiem, kas norādīti minētās tabulas 2. ailē. 2. pants Šī regula stājas spēkā 21. dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1988. gada 20. decembrī Komisijas vārdā priekšsēdētāja vietnieks Cockfield PIELIKUMS Preču apraksts KN kodu klasifikācija Pamatojums (1) (2) (3) 1. Mākslīgais Y-tipa ceolīts stienīšu veidā, kuros ir ne vairāk kā 11 % nātrija, kas izteikts kā nātrija oksīds. Šo produktu izmanto katalizatoru ražošanā. 3823 90 20 Klasifikāciju nosaka 1. un 6. punkts vispārīgajos noteikumos kombinētās nomenklatūras interpretācijai un KN koda 3823, 3823 90 un 3823 90 20 formulējums. Šis produkts uzskatāms par jonu apmaiņas materiālu (skat. arī koda 3823 90 20 paskaidrojošās piezīmes). 2. Klavulānskābes (INN) (pēc svara 50 %) kālija sāls un mikrokristāliskās celulozes maisījumi izmantošanai medikamentos ar antibiotiku bāzi. 3823 90 91 Klasifikāciju nosaka 1. un 6. punkts vispārīgajos noteikumos kombinētās nomenklatūras interpretācijai un KN koda 3823, 3823 90 un 3823 90 91 formulējums. Šis produkts neatbilst 29. nodaļas 1. piezīmes f) punktam. Tas ir starpprodukts, kam 30. nodaļas izpratnē nepiemīt medikamenta īpašības, un uz to attiecas KN koda 3823 otrā daļa. 3. Tetrabrom-(bis-fenola A) polikarbonāts ar vidējo molekulsvaru 3 000. 3907 40 00 Klasifikāciju nosaka vispārīgo noteikumu 1. un 6. noteikums, 39. nodaļas 3. piezīmes c) punkts un KN koda 3907 un 3907 40 00 teksts. 1 OV L 256, 7.9.1987., 1. lpp. 2 OV L 298, 31.10.1988., 1. lpp.
Oficiālais Vēstnesis L 029 , 31/01/1989 Lpp. 0027 - 0027

Speciālizdevums somu valodā: Nodaļa 3 Sējums 28 Lpp. 0124

Speciālizdevums zviedru valodā: Nodaļa 3 Sējums 28 Lpp. 0124



Komisijas Regula (EEK) Nr. 231/89 (1989. gada 30. janvāris), ar kuru groza Regulu (EEK) Nr. 3143/85 par tāda intervences sviesta pārdošanu par pazeminātām cenām, kas iebiezināta sviesta veidā paredzēts tiešam patēriņam EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1109/88 [2], un jo īpaši tās 6. panta 7. punktu, tā kā ar Komisijas Regulu (EEK) Nr. 3143/85 [3], kurā jaunākie grozījumi izdarīti ar Regulu (EEK) Nr. 3036/88 [4], ievieš shēmu intervences sviesta, kas iebiezināta sviesta veidā paredzēts tiešam patēriņam, pārdošanai par pazeminātām cenām; tā kā, ņemot vērā tirgus situāciju un valsts sviesta krājumu samazinājumu, būtu jāpielāgo samazinājums cenām, par kādām intervences aģentūras pārdod sviestu pēc minētās shēmas; tā kā pieredze rāda, ka maksimālais koncentrēta sviesta iepakojumu tīrais svars būtu jāsamazina; tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Regulu (EEK) Nr. 3143/85 groza šādi: 1. Regulas 2. panta 1. punktā: - "ECU 240" aizstāj ar "ECU 225", - "ECU 238" aizstāj ar "ECU 223", un 2. panta 4. punktā: - "ECU 300" aizstāj ar "ECU 285". 2. Regulas 5. panta 5. punktā vārdus "desmit kilogrami" aizstāj ar vārdiem "trīs kilogrami". 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Regulas 1. panta: - 1. punktu piemēro no 1989. gada 1. februāra, - 2. punktu par iepakoto sviestu piemēro no 1989. gada 1. aprīļa. Šī regula uzliek saistības kopumā un ir tieši piemērojama visās dalībvalstīs. Briselē, 1989. gada 30. janvārī Komisijas vārdā — Komisijas loceklis Ray Mac Sharry [1] OV L 148, 28.6.1968., 28. lpp. [2] OV L 110, 29.4.1988., 27. lpp. [3] OV L 298, 12.11.1985., 9. lpp. [4] OV L 271, 1.10.1988., 93. lpp. --------------------------------------------------
Oficiālais Vēstnesis L 363 , 31/12/1991 Lpp. 0001 - 0001

Speciālizdevums somu valodā: Nodaļa 4 Sējums 4 Lpp. 0027

Speciālizdevums zviedru valodā: Nodaļa 4 Sējums 4 Lpp. 0027



Komisijas Regula (EEK) Nr. 3863/91, (1991. gada 16. decembris) ar ko nosaka minimālo realizācijas lielumu krabjiem, kas piemērojams noteiktos Lielbritānijas piekrastes apgabalos EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1976. gada 19. janvāra Regulu (EEK) Nr. 104/76, ar ko nosaka kopīgus tirdzniecības standartus garnelēm (Crangon crangon), ēdamiem krabjiem (Cancer pagurus) un Norvēģijas omāriem (Nephrops norvegicus) [1], kurā jaunākie grozījumi izdarīti ar Regulu (EEK) Nr. 3162/91 [2], un jo īpaši tās 7. panta 4. punktu, tā kā var paredzēt izņēmumus Regulas (EEK) Nr. 104/76 7. panta 1. punkta b) apakšpunktā noteiktajam minimālajam lielumam, lai nodrošinātu vietējo vai reģionālo krabju piedāvājumu noteiktos Lielbritānijas piekrastes apgabalos; tā kā izņēmumi attiecīgo sugu minimālajiem lielumiem jādiferencē, ņemot vērā faktu, ka ražošanas nosacījumi minētajos apgabalos nav vienādi; tā kā šajā regulā paredzētie pasākumi saskan ar Zivsaimniecības produktu pārvaldības komitejas atzinumu, IR PIEŅĒMUSI ŠO REGULU. 1. pants 1. Minimālais realizācijas lielums ēdamiem krabjiem ir 12,5 centimetri Skotijas ziemeļu piekrastē, Velsā no Kemajas raga līdz tās robežas ar Angliju galējam ziemeļu punktam, Kentā, Eseksā, ziemeļaustrumu Anglijā no Hambersaidas dienvidu robežas līdz Ziemeļhamberlendas ziemeļu robežai, un ziemeļrietumu Anglijā no Češīras dienvidu robežas līdz Haverigas ragam Kambrijā 54°11,3 N platumā. 2. Minimālais lielums ir 11,5 centimetri Linkolnšīras, Norfolkas, Sufolkas un Kambrijas jūras zvejniecības rajona piekrastes apgabalos. 2. pants Ar šo ir atcelta Komisijas Regula (EEK) Nr. 1048/86 [3]. 3. pants Šī regula stājas spēkā 1992. gada 1. janvārī. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 16. decembrī Komisijas vārdā — priekšsēdētāja vietnieks Manuel Marín [1] OV L 20, 28.1.1976., 35. lpp. [2] OV L 300, 31.10.1991., 1. lpp. [3] OV L 96, 11.4.1986., 14. lpp. --------------------------------------------------
Oficiālais Vēstnesis L 383 , 29/12/1992 Lpp. 0004 - 0004



Padomes Regula (EEK, Euratom, EOTK) Nr. 3762/92 (1992. gada 21. decembris), ar ko koriģē Komisijas priekšsēdētāja un tās locekļu, Tiesas priekšsēdētāja, tiesnešu, ģenerāladvokātu un tiesas sekretāra, kā arī Pirmās instances tiesas priekšsēdētāja, locekļu un tiesas sekretāra reprezentācijas izdevumu piemaksu un īpašā amata piemaksu EIROPAS KOPIENU PADOME, ņemot vērā Padomes Regulu Nr. 422/67/EEK, Nr. 5/67/Euratom (1967. gada 25. jūlijs) par Komisijas priekšsēdētāja un tās locekļu, Tiesas priekšsēdētāja, tiesnešu, ģenerāladvokātu un tiesas sekretāra, kā arī Pirmās instances tiesas priekšsēdētāja, locekļu un tiesas sekretāra atalgojumu [1], jo īpaši minētās regulas 4. panta 4. punktu, ņemot vērā Padomes Regulu (EOTK, EEK, Euratom) Nr. 4045/88 (1988. gada 19. decembris) par Eiropas Kopienu Pirmās instances tiesas priekšsēdētāja, locekļu un tiesas sekretāra atalgojumu [2], kas attiecīgi groza iepriekšminēto Regulu Nr. 422/67/EEK, Nr. 5/67/Euratom, tā kā jāpalielina reprezentācijas izdevumu piemaksa un īpašā amata piemaksa, kas paredzēta Regulas Nr. 422/67/EEK, Nr. 5/67/Euratom 4. panta 2. un 3. punktā un 21.a panta 3. punktā, IR PIEŅĒMUSI ŠO REGULU. 1. pants No 1992. gada 1. jūlija: a) Regulas Nr. 422/67/EEK, Nr. 5/67/ Euratom 4. panta 2. punktā minētās summas ir šādas: — priekšsēdētājam: | BEF 57205, | — priekšsēdētāja vietniekam: | BEF 36765, | — citiem locekļiem: | BEF 24515; | b) Regulas Nr. 422/67/EEK, Nr. 5/67/ Euratom 4. panta 3. punkta pirmajā daļā minētās summas ir šādas: — priekšsēdētājam: | BEF 57205, | — tiesnešiem vai ģenerāladvokātiem: | BEF 24515, | — tiesas sekretāram: | BEF 22355; | c) Regulas Nr. 422/67/EEK, Nr. 5/67/Euratom 4. panta 3. punkta otrajā daļā minēto summu aizstāj ar BEF 32705. 2. pants No 1992. gada 1. jūlija: a) Regulas Nr. 422/67/EEK, Nr. 5/67/ Euratom 21.a panta 3. punkta pirmajā daļā minētās summas ir šādas: — priekšsēdētājam: | BEF 24515, | — locekļiem: | BEF 22355, | — sekretāram: | BEF 19015; | b) Regulas 21.a panta 3. punkta otrajā daļā minēto summu aizstāj ar BEF 29830. 3. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1992. gada 21. decembrī Padomes vārdā — priekšsēdētājs D. Hurd [1] OV 187, 8.8.1967., 1./67. lpp. Regulā jaunākie grozījumi izdarīti ar Regulu (EEK, Euratom, EOTK) Nr. 1084/92 (OV L 117, 1.5.1992., 1. lpp.). [2] OV L 356, 24.12.1988., 1. lpp. --------------------------------------------------
Oficiālais Vēstnesis L 336 , 20/11/1992 Lpp. 0001 - 0001

Speciālizdevums somu valodā: Nodaļa 3 Sējums 46 Lpp. 0014

Speciālizdevums zviedru valodā: Nodaļa 3 Sējums 46 Lpp. 0014



Padomes Regula (EEK) Nr. 3336/92 (1992. gada 16. novembris), ar kuru groza Regulu (EEK) Nr. 234/68 par veģetējošu koku un citu augu, sīpolu, sakņu un tamlīdzīgu, grieztu ziedu un dekoratīvo zaļumu tirgus kopīgo organizāciju EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un īpaši tā 42. un 43. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā Regula (EEK) Nr. 234/68 [3] no veģetējošu koku un citu augu, sīpolu, sakņu un tamlīdzīgu, grieztu ziedu un dekoratīvo zaļumu tirgus kopīgās organizācijas izslēdz cigoriņu augus un saknes, uz ko attiecas KN kods 06012010; tā kā pieredze ir parādījusi, ka šo augu būtiskās komerciālās īpašības ir ļoti līdzīgas citu produktu, uz kuriem attiecas kombinētās nomenklatūras 6. nodaļas citas apakšpozīcijas, būtiskajām komerciālajām īpašībām; tā kā tādēļ cigoriņu augus un saknes būtu jāietver minētajā kopīgajā organizācijā, sākot no 1993. gada 1. janvāra, IR PIEŅĒMUSI ŠO REGULU. 1. pants Regulas (EEK) Nr. 234/68 1. pantā vārdkopu "izslēdzot no apakšpozīcijas 0601 20 10 cigoriņu augus un saknes" svītro. 2. pants Šī regula stājas spēkā 1993. gada 1. janvārī. Šī regula uzliek saistības kopumā un ir piemērojama visās dalībvalstīs. Briselē, 1992. gada 16. novembrī Padomes vārdā — priekšsēdētājs J. Gummer [1] OV C 166, 3.7.1992., 16. lpp. [2] Atzinums sniegts 1992. gada 30. oktobrī (vēl nav publicēts Oficiālajā Vēstnesī). [3] OV L 55, 2.3.1968., 1. lpp., jaunākie grozījumi izdarīti ar Regulu (EEK) Nr. 3991/87 (OV L 377, 31.12.1987., 19. lpp.). --------------------------------------------------